EL CONSELL COMARCAL DE L’URGELL CELEBRA EL DIA INTERNACIONAL CONTRA L’HOMOFÒBIA, LA BIFÒBIA I LA TRANSFÒBIA | Consell Comarcal Urgell\nEL CONSELL COMARCAL DE L’URGELL CELEBRA EL DIA INTERNACIONAL CONTRA L’HOMOFÒBIA, LA BIFÒBIA I LA TRANSFÒBIA\nAvui dia 17 de maig es celebra el Dia Internacional contra l’homofòbia, la bifòbia i la transfòbia com a mostra de rebuig a qualsevol tipus de discriminació per raó d’orientació sexual i/o identitat de gènere.\nEl Consell Comarcal de l’Urgell per sumar-se a aquest dia commemoratiu ha penjat al bandera LGBTI a la façana de l’ens comarcal i s’ha adherit a la declaració institucional contra l’homfòbia promoguda per la generalitat de Catalunya.\nEls principis d’equitat i de no-discriminació són elements fonamentals dels drets humans, i així ho recull la Llei 11/2014, del 10 d’octubre, per a garantir els drets de lesbianes, gais, bisexuals, transgèneres i intersexuals i per a eradicar l’homofòbia, la bifòbia i la transfòbia. El conjunt de les institucions catalanes expressem la ferma voluntat de continuar implementant aquesta llei en tot el seu abast per a eradicar qualsevol situació de discriminació i assegurar que la diversitat sexual i afectiva es pugui viure en plena llibertat. I també vol expressar la seva voluntat d’assegurar el compliment d’aquesta llei i el seu desplegament a tot el territori mitjançant la xarxa territorial de Serveis d’Atenció Integral LGBTI, per tal de reconèixer, visibilitzar i posar en valor les diversitats sexuals i d’expressió de gènere i atendre de manera integral en cooperació interadministrativa i interdepartamentalles persones dels col•lectius i llurs entorns.\nAmb motiu d’aquesta jornada, doncs, condemnemtotes les actituds de rebuig, de prejudici i d’hostilitat contra lesbianes, gais, bisexuals, transgèneres i intersexuals; apostem pel reconeixement de la llibertat i la igualtat entre totes les persones en una societat democràtica i plural, i fem una crida a tots els poders polítics, institucions, entitats i col•lectius i a tota la societat civil per a eradicar tot tipus de discriminació i violència per raó d’identitat de gènere o d’orientació afectiva i sexual.


– GREC 2012 – (16) – Dansa – POPPPEA // POPPEA (****) – Sala MAC – Mercat de les Flors |\nEl 1642 Monteverdi va escriure L’incoronzione di Poppea, on descrivia les intrigues de l’ambiciosa Poppea Sabina per tal d’aconseguir casar-se amb l’emperador Neró. més de tres-cents anys mes tard el coreògraf alemany CHRISTIAN SPUCK ha pres aquesta Òpera com a base per un experiment coreogràfic on la dansa s’uneix amb el teatre i amb tot d’elements cinematogràfics, i on la música de Monteverdi comparteix espai sonor amb composicions de Schumann i fins i tot de Cat Power o Bob Dylan.\nUna escenografia minimalista serveix de fons a les evolucions de 9 ballarins immersos en un joc brutal pel poder, en el qual no falten les traïcions, els assassinats, el sexe i un amor desproveït de qualsevol traça de moralitat.\nEn un quasi perfecte català i amb curtes frases ben apreses una de les ballarines ens anava narrant l’argument del que succeía a escena; un recurs que mai havia vist en dansa i que fa molt mes comprensiu tot plegat.\nEls moviments rítmics i rapits dels ballarins… la perfecció absoluta dels seus gestos tan quant ballaven sols o en grup, on semblava que tot estava descontrolat però mesurat al mil·límetre… i de cop tots a l’uníson els mateixos passos amb la mateixa cadència, sense cap errada, et feien adonar de què el descontrol era pur engany. Els crits, les ganyotes exagerades dels ballarins… tot feia que l’espectacle fos innovador en quasi tot, que alhora que impactava per les sorpreses continuades, tenia una melodia i un ritme que atrapava al public des de bon començament, assegut a una platea plena fins la bandera.\nUn altre espectacle mereixedor potser de les 5 estrelles, però que per desgracia ha hagut de competir amb altres espectacles d’aquest Grec que encara ens han agradat mes encara; solament per això deixem la nostra valoració en 4 estrelles que és un notable molt alt. Un altre nit inoblidable… i ja portem moltes.\nAquest espectacle li va valdre a Christian Spucck el premi DER FAUST 2011, el guardó teatral és prestigiós a Alemanya.\nPerò en dansa no sóc capaç de transmetre en paraules escrites els moments viscuts en directe de tanta bellesa, realitzada per persones simplement amb el seu cos…. millor deixem de banda tantes paraules i mireu unes poques escenes en aquest vídeo.\nDirecció Artística de la Companyia: ERIC GAUTHIER\nIntèrprets: ANNELEEN DEDROOG, MARIANNE ILLIG, GARAZI PEREZ OLORIZ, ANNA SÜHEYLA HARMS, ARMANDO BRASWELL, ERIC GAUTHIER, FLORIAN LOCHNER, ROSARIO GUERRA i WILLIAM MORAGAS\nMúsica: MARTIN DONNER, CLAUDIO MONTEVERDI, ROBERT SCHUMANN, EMILIANA TORRINI, GEMINIANI, CAT POWER i BOB DYLAN\nDramatúrgia: DUNJA FUNKE – Escenografia i Vestuari: EMMA RYOTT – Il.luminació: REINHARD TRAUB – Filamació: FABIAN SPUCK – Assistència a l’Esvenografia: DAVID FITZGERALD – Assitència a la Coreografia: ALEXANDRA BRENK – Mdstre de Ball: RENATO ARISMENDI\n– Mercat de les Flors (Sala MAC) – Preu per persona 24 €\n( preu pagat 19,20 € – abonament GREC)\nCargoles – Les meves tres NENES viatgeres – IMMA – MERCHE i FINA\n← – Voltem per SARDENYA (****) – (15 al 23 juny 2012) – Capítol 8 (últim) – GREC 2012 – (17) – Concert – OMAR FARUK amb TOMATITO (***) – Teatre Grec →


Arriba una nova edició de la Diada dels Geganters! – Gegants de Gràcia\nHomeArriba una nova edició de la Diada dels Geganters!\nPortem molts mesos sense gaire activitat. Durant dies us hem anat dient que tornaríem. Avui, tenint present el context en el qual ens trobem, ja ho podem anunciar: enguany tornarem a celebrar la Diada dels Geganters de Gràcia i les Festes de Sant Isidre!\nHo farem adaptant-nos a la situació excepcional que vivim amb la crisi sanitària i seguint tots els protocols sanitaris, defensant en tot moment que la cultura popular és segura i necessària, més necessària que mai.\nÉs cert que no podrem sortir a ballar al carrer com ens agradaria, retrobant-nos en una cercavila, però volem fer tot allò que estigui a les nostres mans tenint en compte la situació excepcional. És per això que hem repensat la Diada i, per aquest any, passarà a ser una #Ballada; seguint les normatives vigents i per això serà amb aforament limitat. No obstant això, procurarem retransmetre-ho en directe i publicar els vídeos.\nNo oblidem, però, les persones que ens han deixat durant aquesta pandèmia, així com els seus entorns i els col·lectius essencials en la lluita contra la COVID-19. És per això que amb la Ballada els volem tenir presents. Malgrat tot, la Diada vol ser un bri d’esperança per reviure la festa en aquests temps.\nDissabte 15 de maig comptarem amb una gran colla com a convidats excepcionals, amants del món geganter i de la dansa i treballadors incansables de la cultura del nostre país. Tot i així, l’haurem de celebrar a l’interior de l’Església de l’Oratori de Sant Felip Neri de Gràcia amb control d’aforament, havent de reservar entrada prèvia, així com l’obligatorietat de complir totes les mesures de seguretat vigents.\nPerò no us preocupeu! Durant tota la setmana següent podrem gaudir de l’Exposició “Reviu la festa!” amb la imatgeria participant al Claustre del mateix Oratori de Gràcia.\nAmb molta il·lusió i amb l’esperança de poder-nos retrobar, estigueu ben atents que aquests dies anirem desvetllant els detalls de la Ballada!\nDiadagegantsnotíciessant isidreVila de Gràcia


Tancament de l'exposició al Col·legi d'Aparelladors - FCPC\nEl dijous 31 d’octubre de 2013 tanca les seves portes l’exposició d’Artistes Diversos amb el suport de New Art Gallery al Col·legi Oficial d’Aparelladors i Arquitectes Tècnics de Barcelona.\nAllà han participat diversos artistes, entre ells tot el taller de pintura de la Fundació Catalana per la Paràlisi Cerebral.\nCreiem que ha estat una oportunitat única de poder fer créixer el seu currículum personal com a artistes. La seva autoestima ha millorat i la seva visibilitat ha crescut.\nGràcies a totes les persones que ho han fet possible des de “Artistas Diversos”, “New Art Gallery” i també de la FCPC.\nSeguirem informant de les activitats futures! :)


Gespa sintètica per patis, terrasses i zones d'interior.\nA part d'en els camps de futbol, en parcs de jocs i patis particulars, la gespa sintètica es pot utilitzar per a altres àrees d'un habitatge, incloent els patis a l'aire lliure d'un edifici, terrasses i miradors. Per a molts propietaris que resideixen en una ciutat, un nínxol exterior o terrassa, és un lloc relaxant per organitzar festes, entreteniment, o simplement reunir-se amb amics i família. Per tant, és important per mantenir àrees com està en bon estat durant tot l'estiu, o durant tot l'any per a les zones assolellades o on és impossible poder instal·lar una gespa natural.\nLa gespa artificial és una superfície fàcilment personalitzable, que combina bé amb qualsevol paisatge a l'aire lliure. Quan s'utilitza per patis i terrasses, aquesta millora l'espai, donant un aspecte exuberant ple de vida i que requereix un manteniment mínim.\nDes que la gespa artificial va aparèixer a les nostres vides, ha anat millorant amb el pas del temps i la incorporació de noves tecnologies i materials, estan dissenyats per suportar els elements i les condicions ambientals més adverses, és perfecte per enjardinar zones exteriors d'edificis i centres comercials, a més és un gran avantatge per a aquells llocs medi desèrtics on obtenir una gespa natural és gairebé impossible i molt costós. Molts d'aquests nous tipus de gespa artificial són ressenten als raigs UV, a més de desviar la llum solar i mantenir una temperatura baixa en els mesos més calorosos de l'any. Aquestes fibres de polipropilè i polietilè són resistents i s'ha aconseguit arribar a un nivell tal de perfecció en el seu desenvolupament que se senten com l'herba natural. Fins i tot amb un clima càlid i humit, la gespa artificial no s'esvaeix, sinó que es manté verda i saludable al llarg d'anys.


Centre d'Interpretació 'Hospitals de Sang' Medicina d'emergència\nEl municipi de Batea (Terra Alta), que durant la batalla de l’Ebre es va mantenir sempre dins territori franquista, acull un dels centres d’interpretació construits per la xarxa pública del Consorci Memorial dels Espais de la Batalla de l’Ebre (Comebe). Es tracta del centre d’interrpetació ‘Hospitals de Sang’, dedicat a l’atenció mèdica i hospitalària als combatents.\nEl centre d’interpretació està dedicat als diferents aspectes relacionats amb la sanitat militar, els hospitals de campanya i les tècniques mèdiques desenvolupades durant el conflicte civil, apropant als visitants un dels aspectes més cruents d’un enfrontament: el cost humà de la guerra.\nL’espai museístic consta de cinc àmbits diferents i dues escenografies. En aquests espais es mostra com s’estructurava l’assistència als ferits i es dóna a conèixer la xarxa sanitària que es va crear al voltant de la Batalla de l’Ebre. També s’hi expliquen els diversos sistemes de transport emprats, la mobilització del personal sanitari i l’adaptació dels sistemes a la realitat del conflicte.\nPer tal de transmetre la improvisació i la innovació sanitària, el visitant pot observar algunes repre- sentacions escenogràfiques, com ara un hospital de campanya o un tren hospital.\nEl museu obrí les seves portes el juliol de 2008 amb l’assistència del metge de les Brigades Internacionals, el doctor Moisès Broggi i l’excombatent republicà Mariano Garcia Iniesta, protagonista d’un dels audiovisuals de l’exposició permanent.\n‘Hospitals de Sang’ està ubicat al carrer Major, 27, al centre de Batea.


El medi ambient / Índia: economia amb menys emissions | Curriki\nEl medi ambient / Índia: economia amb menys emissions\nEl creixement econòmic que experimenta el país asiàtic porta associat un augment d'emissions i contaminació. Però sembla que a l'Índia no volen repetir el model que han tingut els països occidentals. Al Rajastan, un dels estats més pobres de l'Índia, la llum permet veure la pols i la contaminació. El creixement econòmic que experimenta el país asiàtic porta associades aquestes conseqüències. L'empresa Samtel Glass produeix vidre per a aparells de televisió i ha pres mesures per reduir les emissions de diòxid de carboni. Fa quatre anys, va canviar un generador dièsel per un altre de gas natural. Això li ha fet guanyar crèdits en el mercat d'emissions. Dev Shankar Upadhya, un tècnic de l'empresa, i la seva dona gaudeixen d'uns mínims de confort, però la contaminació que generen és molt baixa en comparació amb una parella occidental. Un altre exemple del paper del mercat d'emissions el trobem a la planta de compostatge d'Okhla. Aquí es transformen les deixalles dels mercats de verdures de Delhi en compost que es farà servir d'adob. Si aquestes restes orgàniques anessin als abocadors, generarien moltes tones de metà, un gas d'efecte hivernacle encara més potent que el CO2. Per tant, la transformació en adob evita aquestes emissions i això ha donat a l'empresa crèdits del mercat de carboni. Es tracta, ara, de demostrar que, alhora, es poden reduir les emissions i fer créixer l'economia. De moment, hi ha exemples concrets que això no només és possible, sinó també desitjable.\nEUN,LOM,LRE4,hdl:10494/239703,work-cmr-id:239703,MERLI:merli/11923,ilox,learning resource exchange,LRE metadata application profile,LRE


Jordi Torres i els germans Ponsetí es citen a les Copes d’Espanya i Olympic Week de Torrevieja – El Iris.cat – Digital d'informació i cultura\nJordi Torres i els germans Ponsetí es citen a les Copes d’Espanya i Olympic Week de Torrevieja\n5 febrer, 2020 - by Bep Al·lès - Deixa un comentari\nLa ciutat de Torrevieja es converteix aquests pròxims dies en la capital espanyola de la vela, ja que allà es durà a terme la Comunitat Valenciana Olympic Week i les Copes d’Espanya de les classes Làser Stàndard i Radial. I entre els millors del país hi seran tres regatistes del Club Nàutic Ciutadella, amb bandera de les Illes Balears: Pere Ponsetí en Stàndard i en Radial, Jordi Torres i David Ponsetí.\nL’Olympic Week es tracta d’un campionat de classes olímpiques que es fa cada any en aigües valencianes i aquest any el fan coincidir amb la Copa d’Espanya Stàndard i Radial, fent per tant dos campionats en un.\nQuant al paper que puguin tenis els tres representants del CN Ciutadella, a destacar el retorn a la competició del major dels Ponsetí, Pere, qui si tot va bé, aspira a estar dins els tres primers. Per la seva part,Jordi Torres, ja en Radial, podria lluitar per el Top-10 i finalment, David Ponsetí, el menor de la tripleta del CNC, va a Torrevieja a fer un bon paper, ja què és la categoria superior a la seva i hi va com a entrenament per preparar el seu Campionat d’Espanya de Làser 4.7 (seva categoria) que viurà aquest mes de febrer mateix.\nArticle anterior Armengol visita a Anantapur centres escolars inclusius i tallers per a infants i dones discapacitades finançats pel Govern\nSegüent article El Consell Insular convoca, un any més, els ajuts per a entitats que presten serveis socials


EAC 2016. XVI CONCURS TROBADES D’ART CONTEMPORANI\n// 17.06.2016 - 24.07.2016 / Sala CUB\nUn any més, i ja en van tretze, l’estreta col·laboració entre la Universitat d’Alacant i la Diputació d’Alacant, a través de l’Institut Alacantí de Cultura Juan Gil-Albert, ens permet presentar en el nostre museu universitari una nova edició dels EAC (Trobades d’Art Contemporani). Es tracta d’una oportunitat immillorable per a imbricar la creació més actual entre la comunitat universitària i la societat alacantina en general.\nEn aquesta convocatòria del 2016, dels més de dos-cents artistes que s’hi han presentat, el jurat n’ha seleccionat vint-i-cinc. Una mica més de la meitat han nascut o resideixen a la Comunitat Valenciana i la resta viuen en altres províncies d’Espanya; dos d’ells, per cert, són de procedència llatinoamericana, en concret del Brasil i l’Argentina. També crida l’atenció que, entre els seleccionats, resulte pràcticament paritària la representació de dones i homes.\nUna característica que es ve apuntant ja des de fa uns quants anys és la diversitat de tècniques artístiques utilitzades pels creadors contemporanis. Però, aquesta vegada, aquesta tendència s’ha manifestat enèrgicament, ja que hi trobem un nombre significatiu de projectes en els quals s’observa la fusió de diverses disciplines artístiques com a eina expressiva. Instal·lacions en què l’escultura, el vídeo, la fotografia o el dibuix es donen la mà i en les quals s’incideix més en els continguts que en les propietats intrínseques de cada tècnica artística.\nL’exposició es presenta com un enorme calidoscopi on tots els llenguatges tenen cabuda, però més important encara, on les diverses idees, conceptes i preocupacions dels artistes esdevenen plataforma oberta a la reflexió, al debat i al coneixement entorn de la creació i la societat actual.\nEn definitiva, els EAC estan concebuts com un espai per a la contemplació i el gaudi de l’art contemporani, però sobretot són el lloc perfecte de trobada per a reflexionar, plantejar dubtes, entaular diàlegs o trobar possibles respostes a les incògnites, preocupacions i problemes del nostre temps.


Dos exministres britànics acusen Blair de tergiversar i exagerar els informes sobre l'Iraq\nLes acusacions de manipulació contra el govern britànic a causa de la guerra a l'Iraq ja han arribat al Parlament, on una comissió especial investiga si la informació donada per Tony Blair a la cambra sobre el règim de Saddam Hussein era correcta. Ahir van testificar dos ministres britànics que van dimitir a causa de la guerra a l'Iraq i van acusar clarament Tony Blair de tergiversar i exagerar els informes dels serveis secrets.\nDemolidor testimoni contra el primer ministre britànic, Tony Blair. L'han fet dos antics companys, els dos ministres laboristes que van dimitir a causa de la crisi de l'Iraq i les denúncies de manipulació dels informes de l'espionatge britànic sobre el règim de Saddam Hussein per convèncer l'opinió pública que calia anar a la guerra. Ahir, Robin Cook i Clare Shrot van reiterar les seves acusacions davant del Comitè d'Afers Exteriors del Parlament, que estudia el cas. Segons aquests exministres, Blair ja tenia previst anar a la guerra i va manipular els serveis secrets per aconseguir-ho. Washington, també denunciat\nTambé han fet denúncies semblants contra els Estats Units els congresistes demòcrates i alguns agents de la CIA. El paper de l'administració Bush s'està estudiant en dues comissions ordinàries del Congrés, però els republicans han conseguit impedir que es creés una comissió especial sobre aquest afer.